Suchinthana/ta-wikipedia huggingface dataset:
காவி நிற மட்பாண்டப் பண்பாடு

காவி நிற மட்பாண்டப் பண்பாடு (Ochre Coloured Pottery culture (OCP)  வெண்கலக் காலத்தின் கிமு 2,000 ஆண்டில், கங்கைச் சமவெளியில், தற்கால பாகிஸ்தான் பஞ்சாப் இந்தியப் பஞ்சாப், இராஜஸ்தான் மற்றும் மேற்கு உத்தரப் பிரதேசம் பகுதிகளில் அறியப்பட்டது. காவி நிற மட்பாண்டப் பண்பாடு, துவக்க வேதப் பண்பாட்டுடன் தொடர்புடையது எனக்கருதப்படுகிறது. 

இக்கால மட்பாண்டங்கள் பெரும்பாலும் காவி நிறத்தில் இருந்தது. சில நேரங்களில் கறுப்பு வர்ணம் பூசப்பட்ட பட்டைகள் மற்றும்  வடிவங்களுடன் அலங்கரிக்கப்பட்டிருந்தது.

காவி நிற மட்பாண்டப் பண்பாட்டுக் காலம், செப்புக் கருவிகள் மற்றும் கலைப் பொருட்களுடன் மிகவும்  தொடர்புடைய செப்புக் குவியல் பண்பாட்டுடன் மிகுந்த தொடர்புடையது. 

காவிநிறப் பண்பாட்டுக் காலத்தில், நெல், பார்லி, கோதுமை, பருப்பு  வேளாண்மை செய்தல் மற்றும் வீட்டு விலங்குகளான ஆடு, மாடுகள் மற்றும் குதிரைகளை மேய்த்தல், நாய்களை காவல் விலங்காக பராமரித்த கிராமிய நாகரீகம் ஆகும். காவி நிற பண்பாட்டு காலத்திய கிராமப்புற வீடுகள்  வேலித்தட்டி மற்றும் உடைந்துபோன பொருட்களால் மூடப்பட்டிருந்தன. செம்பு, சுடுமண்ணால் செய்யப்பட்ட விலங்கு மற்றும் மனித உருவ கலைப்பொருட்கள் வீடுகளை அலங்கரித்தன.

சிந்துவெளியின் பிந்தைய அரப்பாவிற்கும், காவி நிற மண்பாண்ட பண்பாட்டுக் களத்திற்கும்  எந்தவித தொடர்பும் இல்லை எனத் தொல்லியல் அறிஞர்கள் கருதுகிறார்கள்.  

காவி நிற மட்பாண்டப் பண்பாடு, வட இந்தியாவின் செப்புக் காலத்தின் முடிவிலும், இரும்புக் காலத்தின் கருப்பு மற்றும் சிவப்பு மட்பாண்டப் பண்பாடு மற்றும்  சாம்பல் வண்ண ஓவியம் தீட்டப்பட்ட மட்பாண்டப் பண்பாட்டிற்கும் இடையேயும்  விளங்கியது.

இதனையும் காண்க
 சிந்துவெளி நாகரீகம்
 மெஹெர்கர்
 கருப்பு மற்றும் சிவப்பு மட்பாண்டப் பண்பாடு
 சாம்பல் வண்ண ஓவியம் தீட்டப்பட்ட மட்பாண்டப் பண்பாடு 
 வடக்கின் மெருகூட்டப்பட்ட கருப்பு மட்பாண்டப் பண்பாடு
 காந்தார கல்லறை பண்பாடு
 கல்லறை எச் கலாச்சாரம்
 செப்புக் குவியல் பண்பாடு

மேற்கோள்கள் 

 
 
 
 
 

 இராஜஸ்தான் வரலாறு
இந்திய வரலாறு
இந்தியப் பண்பாடு
சிந்துவெளி நாகரிகம்

பண்டைய இந்தியா
அரிமதி தென்னகன்

அரிமதி தென்னகன் (Arimathi Thennagan, மார்ச் 12, 1934 – செப்டம்பர் 12, 2017) புதுச்சேரி யூனியன் பிரதேசத்தின் மூத்த தமிழ் புலவர்களில் ஒருவரும், எழுத்தாளரும் ஆவார்.

தொடக்க வாழ்க்கை 
இவர் இயற்பெயர் நாமதேவன் ஆகும்.

கல்வி 
இவர் தமிழ் மீது கொண்ட பற்று காரணமாக, மயிலம் மடம் தமிழ் வித்துவான் கல்லூரியில் (தற்போது சிறீமத் சிவஞான பாலய சுவாமிகள் தமிழ்க் கல்லூரி) முறையாக தமிழ் படித்து வித்துவான் பட்டம் பெற்று, விழுப்புரம் மாவட்டம் திண்டிவனத்திலுள்ள குஷால் சந்த் பள்ளியில் தமிழ் ஆசிரியராக தனது வாழ்க்கையைத் தொடங்கினார்.

ஆசிரியப்பணி 
1960-ஆம் ஆண்டில் புதுச்சேரி யூனியன் பிரதேசத்தில் பாகூர் பாரதி அரசு உயர் நிலைப்பள்ளியில் தமிழ் ஆசிரியராகப் பணியில் சேர்ந்தார். 34 ஆண்டுகள் ஆசிரியராக பணியாற்றித் தலைமை ஆசிரியராக ஓய்வு பெற்றார்.

இலக்கியப்பணி 
தென்னகன், 200க்கும் மேற்பட்ட நூல்களைப் படைத்தார்.

முன்னாள் தமிழ்நாட்டு முதலமைச்சர்களான "பேரறிஞர்" கா. ந. அண்ணாதுரை, "கலைஞர்" மு. கருணாநிதி போன்றவர்களுடன் இலக்கியத் தொடர்பில் இருந்தார்.

நூல்கள்

நாவல்
கமலப் பூவே... கன்னி நிலவே!

பிற நூல்கள்
பாரதியின் புதிய கீதை
வசந்தா தமிழ் அகராதி

கவிதை
ஆனந்தரங்கன் பிள்ளைத் தமிழ்
ஐந்திணை வெண்பா ஐம்பது
கலைஞர் மும்மணிக் கோவை
முகில் விடு தூது
அரிமதி அந்தாதி

பெற்ற விருதுகள் 
 சிறந்த குழந்தைகள் இலக்கிய படைப்பிற்காக, மத்திய அரசின் நேரு இலக்கிய விருது.
 தமிழக அரசின் கலைமாமணி விருது மற்றும் பாவேந்தர் பாரதிதாசன் விருது.
 புதுச்சேரி அரசு கலை பண்பாட்டு துறையின் சிறந்த தமிழறிஞருக்கான முதல் தமிழ்மாமணி விருது.
 புதுச்சேரி அரசின் கம்பன் புகழ் இலக்கிய விருது மற்றும் நேரு இலக்கிய விருது

மறைவு 
12 செப்டம்பர் 2017 அன்று, தம்முடைய 84-ஆம் அகவையில் புதுச்சேரியில் காலமானார்.

மேற்கோள்கள் 

1934 பிறப்புகள்
2017 இறப்புகள்
புதுச்சேரி நபர்கள்
புதுச்சேரி எழுத்தாளர்கள்
கலைமாமணி விருது பெற்றவர்கள்
அலுமினியம் ஐதராக்சைடு

அலுமினியம் ஐதராக்சைடு (Aluminium hydroxide), Al(OH)3, இயற்கையில் கிப்சைட்டு (ஐதராகில்லைட்டு எனவும் அழைக்கப்படுகிறது) எனும் கனிமத்திலிருந்து கிடைக்கப் பெறுகிறது. மேலும், இதன் மிக அரிய வகை  பல்லுறுப்பிகளாவன: பேயரைட்டு, டோய்லெய்ட்டு மற்றும் நார்ட்ஸ்ட்ரான்டைட்டு ஆகியவை ஆகும். அலுமினியம் ஐதராக்சைடானது இயற்கையில் ஈரியல்புத்தன்மை கொண்டதாகும். அதாவது இச்சேர்மமானது, அமிலத்தன்மையையும் மற்றும் காரத்தன்மையையும் ஒருங்கே கொண்டதாக உள்ளது. இச்சேர்மத்தோடு மிகவும் பொருந்திப் போகக்கூடியவை அலுமினியம் ஆச்சைடு ஐதராக்சைடு, AlO(OH), மற்றும் அலுமினியம் ஆக்சைடு அல்லது அலுமினா (Al2O3) ஆகும். இவற்றில் பிந்தையதும் ஈரியல்புத்தன்மை கொண்டதுமாகும். அலுமினியத்தின் கனிமூலமான பாக்சைட்டின் முக்கிய பகுதிக்கூறுகளாக இச்சேர்மங்கள் அனைத்தும் உள்ளன.

பெயரிடும் முறை 
அலுமினியம் ஐதராக்சைடின் வெவ்வேறு வடிவங்களுக்குப் பெயரிடும் முறையானது குழப்பமானதாக உள்ளது. இதற்கான சர்வதேச அளவிலான வரையறைகள் ஏதும் இல்லை. பல்லுருக்கள் நான்குமே அலுமினியம் டிரைஐதராக்சைடின் வேதியியைபைக் (ஒரு அலுமினியம் அணுவானது மூன்று ஐதராக்சைடு தொகுதிகளுடன் இணைந்துள்ள) கொண்டுள்ளன. 

கிப்சைட்டு ஐதராகில்லைட்டு எனவும் அழைக்கப்படுகிறது. இச்சேர்மமானது. நீர் (hydra) மற்றும் களி(argylles) இவற்றின் கிரேக்க வார்த்தைகளிலிருந்து பெறப்பட்டதாகும். ஐதராகில்லைட்டு எனப் பெயரிடப்பட்ட முதல் சேர்மமானது அலுமினியம் ஐதராக்சைடாக கருதப்பட்டது. ஆனால், பின்னர் அது அலுமினியம் பாசுபேட்டு என அறியப்பட்டது; இவற்றிற்குப் பிறகாகவும், கிப்சைட்டு மற்றும் ஐதராகில்லைட்டு ஆகியவை அலுமினியம் ஐதராக்சைடின் பல்லுருத்தன்மையைக் குறிக்க பயன்படுத்தப்பட்டது. கிப்சைட்டானது அமெரிக்க ஐக்கிய நாடுகளில் பெரும்பான்மையாகவும் மற்றும் ஐதராகில்லைட்டு ஐரோப்பாவில் அதிகமாகவும் பயன்படுத்தப்படுகின்றன.

தயாரிப்பு
வணிகரீதியாக பயன்படுத்தப்படும் அலுமினியம் ஐதராக்சைடானது பேயர் தொகுப்பு முறையில் தயாரிக்கப்படுகிறது. இம்முறையானது பாக்சைட்டினை 270•செல்சியசு அளவிற்கு வெப்பப்படுத்தப்பட்ட சோடியம் ஐதராக்சைடில் கரைக்கின்ற செயல்முறையை உள்ளடக்கியதாகும். பாக்சைட்டுக் கழிவானது திண்மக்கழிவாக பிரித்தெடுக்கப்பட்ட பின் சோடியம் அலுமினேட்டுக் கரைசலில் இருந்து அலுமினியம் ஐதராக்சைடானது வீழ்படிவாக்கப்படுகிறது. இவ்வாறு கிடைக்கப்பெற்ற அலுமினியம் ஐதராக்சைடானது, அலுமினியம் ஆக்சைடு அல்லது அலுமினாவாக சூடேற்றிப் பிரித்தல் மூலம் மாற்றப்படுகிறது.

பண்புகள் 
கிப்சைட்டு ஐதரசன் பிணைப்புகளோடு கூடிய உலோக ஐதராக்சைடு அமைப்பினைக் கொண்டுள்ளது. இந்த அமைப்பானது, அலுமினியம் அயனிகள் மற்றும் ஐதராக்சில் தொகுதிகளாலான இரட்டை அடுக்குகளால் கட்டமைக்கப்பட்டுள்ளது. இரண்டு அடுக்குகளுக்கு இடையிலான எண்முகியின் மூன்றில் இரண்டு பங்கு துளைகளை அலுமினியம் அயனிகள் நிரப்பிக் கொள்கின்றன.

அலுமினியம் ஐதராக்சைடானது ஈரியல்புத் தன்மை உடையதாக உள்ளது. அமிலத்தில், அமிலத்தில் உள்ள ஐதரசன் அயனிகளை எடுத்துக் கொண்டு அமிலத்தை நடுநிலைப்படுத்தி பிரான்ஸ்டெட்-லெளரி காரமாகச் செயல்பட்டு ஒரு உப்பினைத் தருகிறது:

 3HCl + Al(OH)3 → AlCl3 + 3H2O

காரக்கரைசலில், இது லூயிசு அமிலத்தைப் போன்று அதாவது, ஐதராக்சைடு அயனியிலிருந்து ஓரிணை எதிர்மின்னிகளை எடுத்துக் கொண்டு செயல்படுகிறது:

 Al(OH)3 + OH– → Al(OH)4–

மேற்கோள்கள்

வெளி இணைப்புகள்
 International Chemical Safety Card 0373
 Effect of ageing on properties of polynuclear hydroxyaluminium cations
 A second species of polynuclear hydroxyaluminium cation, its formation and some of its properties

அலுமினியம் சேர்மங்கள்
ஐதராக்சைடுகள்
கனிம வேதியியல் சேர்மங்கள்
உசிநரர்கள்

உசிநரர்கள் (Usinaras (தேவநாகரி:उसीनर) பரத கண்டத்தின் மேற்கில் வாழ்ந்த பண்டைய மக்கள் ஆவார். உசிநரர்கள், காந்தாரத்திற்கு அருகில் உள்ள தக்சசீலா பகுதியில் வாழ்ந்தாக வேத கால இலக்கியங்கள் கூறுகிறது.

வேத இலக்கியங்களில் மத்திரர்கள், கேகயர்கள் மற்றும் சிபிக்களுடன், உசிநரர்கள் தொடர்புறுத்தி பேசுகிறது. பாணினியின் கூற்றுப்படி, உசிநரர்களின் குடியிருப்புகள், வாகிகா நாட்டின் பகுதியாக இருந்தது.

 வேத இலக்கியங்களில் உசிநரர்கள்
ரிக் வேதத்தில் 10.69.10ல் உசிநராவின் இளவரசி உசிநாரினியை குறிக்கிறது. ஐதேரேய பிராமணம் உசிநரர்களை, குரு, பாஞ்சால பகுதிகளில் வாழ்ந்ததாக கூறுகிறது.

கௌசிதகி உபநிடதம் 4.1ல், உநிநர மக்கள், மத்திய தேசத்தின் வடக்கில் வாழ்ந்ததாக குறிப்பிடுகிறது. கோபாத பிராமனம் உசிநர மக்களை கங்கைச் சமவெளியில் வடக்கு மக்கள் எனக்கூறுகிறது.

மகாபாரதக் குறிப்புகள் 
மகாபாரத காவியத்தில் பல இடங்களில் மன்னர் உசிநரா மற்றும் அவரது மகன் அறம் கொண்ட சிபிச் சக்கரவர்த்தியைக் குறிப்பிடுகிறது.

திரௌபதி சுயம்வரத்தில் உசிநரா இளவரசன் 
திரௌபதி சுயம்வரத்தில், மத்திர நாட்டின் மன்னர் சல்லியன், பாக்லீக நாட்டின் சோமதத்தன் ஆகியவர்களுடன் உசிநரா நாட்டு மன்னர் சிபிச் சக்கரவர்த்தியும் கலந்து கொண்டார் என மகாபாரதத்தின் ஆதி பருவம் கூறுகிறது. See Ganguli's Trans''': .

குருச்சேத்திரப் போரில் உசிநரர்கள்  
குருச்சேத்திரப் போரில் உசிநரப் படைகள், கௌரவர்கள் அணியில் இணைந்து, பாண்டவப் படைகளுக்கு எதிராக போரிட்டனர். கர்ண பருவம், பதினேழாம் நாள் போரில், கர்ணனுக்கு ஆதரவாக போரிட்ட உசிநரர்கள், அருச்சுனனின் அம்புகளுக்கு இரையானர்கள்

தரம் குறைந்த சத்திரிய உசிநரர்கள் 
சகர்கள், யவனர்கள், காம்போஜர்கள், கலிங்கர்கள், புலிந்தர்கள், உசிநரர்கள்  போன்ற சத்திரியர்கள், அந்தணர்களை ஆதரிக்காத காரணத்தினால், இம்மக்களை தரம் குறைந்த சத்திரியர்களாக மகாபாரதத்தின் அனுசாசன பருவம் குறிப்பிடுகிறது.

பாணினியின் அஷ்டத்தாயி  
பாணினியின் அட்டாத்தியாயி நூல்,   உசிநரா மக்களை, பிற்படுத்தப்பட்ட மக்கள் எனக்குறிப்பிடுகிறது. மேலும் உசிநரா மக்கள் வாகிக நாட்டில் வாழ்ந்தாகவும் கூறுகிறது.

பௌத்த இலக்கியங்களில் உசிநரா 
பௌத்த ஜாதக கதைகளில் காசி நாட்டு மன்னராக உசிநராவைக் குறிப்பிடுகிறது.

மேற்கோள்கள்

இந்திய இனக்குழுக்கள்
இந்திய தொன்மவியல்
மகாபாரதத்தில் நாடுகள்
இந்து சமய தொன்மவியல் இனக்குழுக்கள்
பண்டைய இந்திய இனக்குழுக்கள்
மலோனோநைட்ரைல்

மலோனோநைட்ரைல் (Malononitrile)  என்பது CH2(CN)2 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். மலோனோடைநைட்ரைல் என்ற பெயராலும் இச்சேர்மம் அழைக்கப்படுகிறது. மலோனோநைட்ரைல் அமிலப் பிரிகை மாறிலி எனப்படும் காடித்தன்மை எண் 11 என்ற மதிப்பைப் பெற்று அமிலத்தன்மையுடன் காணப்படுகிறது . இதனால் இச்சேர்மத்தை கினோயிவனாகெல் ஒடுக்க வினையில் பயன்படுத்துகிறார்கள். இம்முறையில் சி.எசு வாயு தயாரிக்கப்படுவது இதற்கு உதாரணமாகும்.  

கிவால்டு வினையில் மலோனோநைட்ரைல் ஒரு பொருத்தமான  தொடக்க வினைப்பொருளாகப் பயன்படுகிறது. ஒரு காரம் மற்றும் தனிம கந்தகத்தின் முன்னிலையில் ஒரு கீட்டோன் அல்லது ஆல்டிகைடுடன் நைட்ரைல் ஒடுக்கமடைந்து 2-அமினோதையோபீனைக் கொடுக்கிறது .

மேற்கோள்கள்

புற இணைப்புகள்
 WebBook page for C3H2N2
 CDC - NIOSH Pocket Guide to Chemical Hazards

ஆல்க்கேன்நைட்ரைல்கள்
3,4,5-டிரைமெத்தாக்சிபென்சால்டிகைடு

3,4,5-டிரைமெத்தாக்சிபென்சால்டிகைடு (3,4,5-Trimethoxybenzaldehyde) என்பது C10H12O4 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இவ்வகையான சேர்மங்களுக்குள் இது முப்பதிலீடு செய்யப்பட்ட அரோமாட்டிக் ஆல்டிகைடு என்று வகைப்படுத்தப்படுகிறது.

பயன்கள் 

சின்டிரையமைடு, ரோல்டமைடு, டிரைமெத்தோகுயினால் (அகாடிரிட்டோகுயினால்), டிரைமசோசின், உளமாற்றி பீனெத்திலமீன்கள் டிரைமெத்தோபிரிம் போன்ற சில மருந்துவகைப் பொருள்கள் தயாரிப்பதில் 3,4,5-டிரைமெத்தாக்சிபென்சால்டிகைடு ஓர் இடைநிலைப் பொருளாகப் பயன்படுகிறது.

தயாரிப்பு

தொழிற்சாலை முறை 

புரோமினைப் பயன்படுத்தி பாரா-கிரெசாலை அரோமாட்டிக் பதிலீட்டு வினைக்கு உட்படுத்தியும் தொடர்ந்து சோடியம் மெத்தாக்சைடு சேர்த்து அணுக்கருகவர் பதிலீட்டு வினைக்கு உட்படுத்தியும் தொழில்முறையாக 3,4,5-டிரைமெத்தாக்சிபென்சால்டிகைடு தயாரிக்கப்படுகிறது. மெத்தில் குழு ஓர் ஆல்டிகைடு குழுவாக ஆக்சிசனேற்றம் அடைவது பல்வேறு செயற்கை வழிமுறைகள் மூலமாக அடைய இயலும்.

ஆய்வக முறை 
வனில்லின் சேர்மத்திலிருந்து தேவையான அளவுக்கு ஆய்வகத்தில் தயாரித்துக் கொள்ளப்படுகிறது. அல்லது இயுடெசுமிக் அமிலத்தின் அசைல் குளோரைடிலிருந்து ரோசினமண்டு ஒடுக்க வினை வழியாக தயாரிக்கப்படுகிறது.

மேற்கோள்கள் 

பீனால் ஈதர்கள்
பென்சால்டிகைடுகள்
சுப்பிரமணியபுரம் (தொலைக்காட்சித் தொடர்)

சுப்பிரமணியபுரம் என்பது ஜெயா தொலைக்காட்சியில் அக்டோபர் 15, 2018ஆம் ஆண்டு முதல் திங்கள் முதல் வெள்ளி வரை மாலை 6:30 மணிக்கு ஒளிபரப்பான மர்மம் மற்றும் திகில் காட்சிகள் நிறைந்த தொலைக்காட்சி தொடர் ஆகும்.  இந்த தொடருக்கு எழுத்தாளர் இந்திரா சௌந்தரராஜன் கதை எழுதியுள்ளார் மற்றும் புதுமுக இயக்குநர் ஹரீஸ் ஆதித்யா என்பவர் இந்த தொடரை இயக்கியுள்ளார்கள். இந்த தொடர் 1 சூலை 2019 அன்று 180 அத்தியாயங்களுடன் நிறைவு பெற்றது.

குறிப்புகள்

வெளியிணைப்புகள்
 Jaya TV Official Website
 Jaya TV on YouTube

ஜெயா தொலைக்காட்சி நிகழ்ச்சிகள்
தமிழ்த் தொலைக்காட்சி நாடகங்கள்
தமிழகத்தின் தொலைக்காட்சி நிகழ்ச்சிகள்
தமிழ் மர்ம தொலைக்காட்சி தொடர்கள்
தமிழ் திகில் புனைவு தொலைக்காட்சி தொடர்கள்
2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள்
2018 இல் தொடங்கிய தமிழ்த் தொலைக்காட்சி நிகழ்ச்சிகள்
தமிழ்த் தொலைக்காட்சி நிகழ்ச்சிகள்
நீல குயில் (தொலைக்காட்சித் தொடர்)

நீல குயில் என்பது விஜய் தொலைக்காட்சி யில் திசம்பர் 17, 2018 முதல் திங்கள் முதல் சனிக்கிழமை வரை மதியம் 3 மணிக்கு ஒளிபரப்பான ஒரு பழகுக்குடி இனத்தின் பெண்ணின் வாழ்க்கை கதையை சொல்லும் தொலைக்காட்சி தொடர்.. இந்த தொடர் வங்காளி மொழி தொடரான 'இஷ்தி குதும்' எனும் தொடரின் தமிழ் பாதிப்பாகும்.

இந்தத் தொடரில் ஜெய் சூர்யாவாக புதுமுக நடிகர் சத்யா நடிக்கிறார். ஸ்நிஷா இந்தத் தொடரில் கதாநாயகி சிட்டுவாக நடிக்க. ராணியாக நடிகை சந்தனா நடித்துள்ளார். இந்த தொடர் இவர்களின் முதல் தமிழ் தொடர் என்பது குறிப்பிடத்தக்கது. ஜெயக்குமார் இயக்கும் இத் தொடருக்கு ராஜிவ் அட்டுகல் இசையமைக்கிறார். இந்த தொடர் 24 ஆகத்து 2019 அன்று 211 அத்தியாயங்களுடன் நிறைவு பெற்றது.

கதைச்சுருக்கம்
பழங்குடியினரின் ஊரைப் பற்றி தெரிந்து கொள்ள வரும் ஜெய்சூர்யாவை சிட்டு என்னும் பழங்குடி கிராமத்து பெண் சூழ்நிலை காரணமாக கட்டாயத் திருமணம் செய்து கொள்ள நேரிடுகிறது. ஜெய் சூர்யா, ராணி என்ற பெண்ணுடன் திருமண நிச்சயம் செய்யப்பட்டவர். அந்த கிராமத்தினர் ஜெய் சூர்யாவுடன் சிட்டுவை அனுப்பி வைக்கின்றனர்.

ஜெய் சூர்யா, சிட்டுவுடன் திருமணம் ஆனதை குடும்பத்தினரிடம் மறைத்து விடுகிறார். அந்த வீட்டிலேயே சிட்டுவும் வேலைக்காரியாகத் தங்கி விடுகிறார். சிட்டு, தனக்கும், ஜெய்யுக்கும் திருமணம் ஆனதை குடும்பத்தினரிடம் எப்படி தெரிவிப்பார், ராணிக்கு ஜெய் சூர்யாவுக்கும் திருமணம் நடக் குமா? இல்லை சிட்டு, ஜெய் சூர்யாவின் காதலை வெல்வாரா என்பது தான் கதை.

நடிகர்கள்

முதன்மை கதாபாத்திரம்
 சத்தியா - ஜெய் சூர்யா
 ஸ்நிஷா சந்திரன் - சிட்டு ஜெய் சூர்யா
 சந்தனா செட்டி - ராணி

சூர்யா குடும்பத்தினர்
 சபிதா நாயர் - கல்யாணி (சூர்யாவின் அம்மா)
 --- - பாலா முருகன் (சூர்யாவின் தந்தை)
 சத்தீஸ் --- (சூர்யாவின் மாமா)
 --- - சந்திரா (சூர்யாவின் அத்தை)
 வசந்த கோபிநாத் - சரவணன்
 --- - ஜெயந்தி

சிட்டு குடும்பத்தினர்
 சேரு - தெய்வானை (சிட்டுவின் அம்மா)
 பி. ஆர். வரலட்சுமி - (சிட்டுவின் பாட்டி)
 --- - மாத்வான்/மாசி (சித்துவின் வளர்ப்பு தந்தை, ஒரு கொள்ளைக்காரர்)

ராணி குடும்பத்தினர்
 --- - சரத் சந்திரன் (ராணியின் தந்தை)
 ரஷ்மி ஹரிபிரசாத் - ராதாமணி (ராணியின் தாயார்)
 --- - கமலா (ராணியின் அத்தை)

நடிகர்களின் தேர்வு
இது ஒரு குடும்ப கதை களம் கொண்ட தொடர், இந்தத் தொடரில் ஜெய் சூர்யாவாக சத்யா நடிக்கிறார். இவர் முதல் முறையாக தமிழ் தொலைக்காட்சியில் நடிக்கும் தொடர் இதுவாகும். மலையாள பதிப்பில் நடிக்கும் ஸ்நிஷா இந்தத் தொடரில் கதாநாயகி சிட்டு வாகவே நடித்துள்ளார். ராணியாக நடிகை சந்தனா நடிக்கிறார். இவர் தெலுங்கு தொலைக்காட்சிகளில் மிகவும் பிரபலமானவர். இவருக்கும் இது முதல் தமிழ் தொடர்.

இவற்றை பார்க்க
 விஜய் தொலைக்காட்சி நிகழ்ச்சிகளின் பட்டியல்

மேற்கோள்கள்

வெளி இணைப்புகள்
 விஜய் டிவி யூ ட்யுப்
 விஜய் டிவி வலையகம்

விஜய் தொலைக்காட்சி நிகழ்ச்சிகள்
தமிழ்த் தொலைக்காட்சி நாடகங்கள்
தமிழ் காதல் தொலைக்காட்சி நாடகங்கள்
தமிழகத்தின் தொலைக்காட்சி நிகழ்ச்சிகள்
2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள்
2018 இல் தொடங்கிய தமிழ்த் தொலைக்காட்சி நிகழ்ச்சிகள்
தமிழ்த் தொலைக்காட்சி நிகழ்ச்சிகள்
வங்காளியில் இருந்து மறு-ஆக்கம் செய்யப்பட்ட தமிழ்த் தொலைக்காட்சித் தொடர்கள்
2019 இல் நிறைவடைந்த தமிழ்த் தொலைக்காட்சி நிகழ்ச்சிகள்
அருள் சங்கர்

அருள் சங்கர் (Arul Shankar) என்பவர் ஓர் இந்திய கணிதவியலாளர் ஆவார். டொரொண்டோ பல்கலைக்கழகத்தில் இவர்  கணிதவியலாளராக, எண் கோட்பாட்டில் நிபுணத்துவம் வாய்ந்தவராகப் பணிபுரிந்தார். மேலும் குறிப்பாகச் சொல்வதென்றால் கணித புள்ளிவிவரங்கள் துறையில் அருள் சங்கர் நிபுணர் என்று கூறலாம். தன்னுடைய முனைவர் பட்டத்தை இவர் ஐக்கிய அமெரிக்காவிலுள்ள பிரின்சுடன் பல்கலைக்கழகத்தில் மஞ்சுள் பார்கவாவின் தலைமையின் கீழ் படித்து பெற்றார். ஒரு நீள்வட்ட வளைவின் தரச் சராசரியை பார்கவாவுடன் சேர்ந்து உருவாக்கியதற்காக இவர் அறியப்படுகிறார்.

2018 ஆம் ஆண்டில் இவருக்கு சுலோவன் ஆராய்ச்சி உறுப்பினர் என்ற விருது வழங்கப்பட்டது கணிதவியலாளர்களுக்கு வழங்கப்படும் மிகவும் மதிப்புமிக்க விருதுகளில் இதுவும் ஒன்றாகும்.

மேற்கோள்கள்

வெளி இணைப்புகள்
 Arul Shankar

இந்தியக் கணிதவியலாளர்கள்
இந்திய அறிவியலாளர்கள்
தமிழ் கணிதவியலாளர்கள்
கே. ஏ. எம். முகம்மது அபூபக்கர்

கே. ஏ. எம். முகம்மது அபூபக்கர் (K. A. M. Muhammed Abubacker) என்பவர் ஒரு தமிழக அரசியல்வாதியாவார். இவர் தூத்துக்குடி மாவட்டம் காயல்பட்டினத்தில் கே.எல்.டி. அஹ்மது-டி.ஒ. அஹ்மது ஆய்ஷா ஆகிய தம்பதியினருக்கு மூன்றாவது மகனாக  06-09-1971 அன்று பிறந்தார்.

கல்வி 
12ம் வகுப்பு வரை காயல்பட்டினம் முஹிய்யத்தீன் மெட்ரிக்குலேஷன் மேல்நிலைப்பள்ளியில் படித்தார். சென்னை புதுக்கல்லூரியில் பி.எஸ்.சி.(வேதியியல்) படித்தார்.

இந்திய யூனியன் முஸ்லிம் லீகில் 
முஸ்லிம் லீக் குடும்பத்தில் பிறந்த இவர் 1986ஆம் ஆண்டு இந்திய யூனியன் முஸ்லிம் லீகில் உறுப்பினரானார். 1990ஆம் ஆண்டு சென்னை பெரியமேடு கிளையில் செயலாளர், சென்னையில் மாணவர்களை ஒன்று திரட்டி ‘மாணவர் பேரவை’யை தமிழகத்தில் துவங்கி அதன் மாநில அமைப்பாளராக தேர்வு செய்யப்பட்டார். தொடர்ந்து 1994ஆம் ஆண்டு முஸ்லிம் இளைஞர் லீகின் தேசிய செயல்பாட்டு குழு உறுப்பினர். 2008ஆம் ஆண்டில் மாநில தலைமை நிலைய செயலாளராகவும், 11.07.2009 முதல் மாநில பொதுச்செயலாளராக பணியாற்றி வருகின்றார். மணிச்சுடர் தமிழ் நாளிதழின் நிர்வாக இயக்குநர் மற்றும் வெளியீட்டாளராக 06.11.2009 முதல் பணியாற்றி வருகின்றார்.

சட்டமன்ற உறுப்பினராக 
2016 ஆம் ஆண்டு நடைபெற்ற சட்ட மன்ற தேர்தலில் திருநெல்வேலி மாவட்டம் கடையநல்லூர் சட்டமன்றத் தொகுதியில் இந்திய யூனியன் முஸ்லிம் லீக் கட்சியின் சார்பாக திராவிட முன்னேற்ற கழக கூட்டனியில் போட்டியிட்டு வெற்றி பெற்றார்.

மேற்கோள்கள் 

இந்திய ஒன்றிய முசுலிம் லீக் அரசியல்வாதிகள்
15 ஆவது தமிழ்நாடு சட்டமன்ற உறுப்பினர்கள்
தமிழ் முசுலிம் நபர்கள்
இந்திய முஸ்லிம்கள்
தூத்துக்குடி மாவட்ட நபர்கள்
சக்கரக்கட்டி

சக்கரக்கட்டி (Sakkarakatti) என்பது 2008 இல் வெளியான நகைச்சுவை காதல் திரைப்படம். இயக்குநர் கலாபிரபு இயக்கத்தில், கலைப்புலி எஸ். தாணு தயாாிப்பில் வெளிவந்த இந்த திரைப்படத்தில் சாந்தனு பாக்யராஜ், இஷிடா சர்மா, வேதிகா குமார் ஆகியோர் முதன்மை கதாபாத்திரத்தில் நடித்துள்ளனர்.

இத்திரைப்படத்திற்கு ஏ.ஆா்.ரகுமான் இசையமைத்துள்ளாா். இந்த படத்தில் இடம்பெறும் "டாக்ஸி டாக்ஸி" எனும் பாடல் மிகவும் பிரபலம் அடைந்தது. இந்த திரைப்படம் செப்டம்பர் 26, 2008 ஆம் ஆண்டு திரையிடப்பட்டது.

மேற்கோள்கள்

வெளி இணைப்புகள்
 
 Sakkarakatti Movie

2008 தமிழ்த் திரைப்படங்கள்
இந்தியத் தமிழ்த் திரைப்படங்கள்
ஏ. ஆர். ரகுமான் இசையமைத்த திரைப்படங்கள்
நிழல்கள் ரவி நடித்த திரைப்படங்கள்
வயதுவந்தோருக்கான திரைப்பட தரவுத்தளம்

வயதுவந்தோருக்கான திரைப்பட தரவுத்தளம்(AdultFilmDatabase.com) என்பது வயது வந்தோருக்கான ஆங்கில தரவுத்தளமாகும். இந்த தளத்தில் பாலுறவுக் கிளர்ச்சியக திரைப்படங்கள், நடிக நடிகையர், இயக்குநர் போன்றோரின் தகவல்கள் பராமரிக்கப்படுகின்றன. 1991 ல் கல்லூரி மாணவரால் தொடங்கப்பட்ட தளமாகும்.

ஆதாரங்கள்

வெளி இணைப்புகள் 

 

சிற்றின்ப மற்றும் பாலுணர்வுக் கிளர்ச்சிய வலைத்தளங்கள்
திரைப்படத் தரவுதளங்கள்
ஏ. ஒய். எஸ். பரிசுத்த நாடார்

ஏ.ஒய்.எஸ்.பரிசுத்த நாடார் (A. Y. S. Parisutha Nadar) இவர் ஒரு இந்திய அரசியல்வாதி ஆவார். இவர் தஞ்சாவூர் தொகுதியில் இருந்து காங்கிரசு கட்சியின் வேட்பாளராக சென்னை மாகாணத்திற்கு தேர்ந்தெடுக்கப்பட்ட சட்டசபையில் உறுப்பினராக இருந்தார். 1946, 1957 மற்றும் 1967 ஆகிய ஆண்டுகளில், இவர் தஞ்சாவூர் சட்டமன்றத் தொகுதியிலிருந்து இருந்து மூன்று முறை தேர்ந்தெடுக்கப்பட்டார்.

பிறப்பு 
தஞ்சாவூரில் 1909ம் ஆண்டு ஏப்ரல் மாதம் 13ம் தேதி A.யாகப்ப நாடார் - ஞானம்மாள் தம்பதியருக்கு மகனாக பிறந்தார். இவருக்கு உடன்பிறந்த ஒரு சகோதரரும், ஒரு சகோதரியும் உண்டு.

இவருடைய காலத்தில் தஞ்சை மக்கள் விவசாயத்தினை அதிகம் நம்பி இருந்தனர். வேறு தொழில்கள் மற்றும் உயர் கல்வி நிறுவனங்களின் பற்றாக்குறை அதிகம் இருந்தன. காமராஜர் ஆட்சி காலத்தில் தஞ்சாவூர் மருத்துவக் கல்லூரி உருவாக காரணமாக விளங்கினார்.

கல்வி
தஞ்சாவூரின் புனித அந்தோனியார் உயர்நிலைப்பள்ளியில் தனது பள்ளிப் படிப்பை முடித்தார். திருச்சிராப்பள்ளியில் உள்ள புனித சூசையப்பர் கல்லூரியில் பட்டம் பெற்றார். இவர் படிப்பை போல் விளையாட்டிலும் சிறந்து விளங்கினார்.

சட்டமன்ற உறுப்பினர்
இவர் 1946 ஆம் ஆண்டில் முதல் முறையாக சென்னை மாகாணச் சட்டமன்ற உறுப்பினராக தேர்ந்தெடுக்கப்பட்டார். தொடர்ந்து 1957,1967 ல் நடந்த சட்டமன்றத் தேர்தல்களில், தஞ்சாவூர்  சட்ட மன்றத் தொகுதியிலிருந்து வெற்றி பெற்று சட்டமன்ற உறுப்பினராக தேர்வு செய்யப்பட்டார். 1962ல் நடைபெற்ற சட்டமன்ற தேர்தலில் திமுக தலைவர் மு. கருணாநிதியை எதிர்த்து போட்டியிட்டு குறைந்த வாக்கு வித்தியாசத்தில் தோல்வியுற்றார்.

அரசியல் சட்ட அவையில்
நாடு சுதந்திரம் அடைவதற்கு முன்னர் இந்திய அரசியலமைப்பின் கீழ் "சிறுபான்மையினரின் உரிமைகளை பாதுகாப்பதற்காக" ஜெரோம் டி சூசா என்பவர் தலைமையில் உருவாக்கப்பட்ட சிறப்பு குழுவில் அங்கம் வகித்து அரிய பணியாற்றியிருக்கிறார்.

ராவ் சாகிப்
இவர் சிறப்பாக சமூக பணியாற்றியமைக்காக ராவ் சாகிப் பட்டம் பெற்றது குறிப்பிடத்தக்கது.

இறப்பு
14 மே 1985 ஆம் ஆண்டு தனது 76 வயதில் இறப்பெய்தினார்.

மேற்கோள்கள்

வெளி இணைப்புகள்
 தஞ்சாவூர் A.Y.S. பரிசுத்த நாடார் 

1909 பிறப்புகள்
தஞ்சாவூர் மாவட்ட நபர்கள்
1 ஆவது தமிழ்நாடு சட்டமன்ற உறுப்பினர்கள்
2 ஆவது தமிழ்நாடு சட்டமன்ற உறுப்பினர்கள்
தமிழ்நாட்டைச் சேர்ந்த இந்திய தேசிய காங்கிரஸ் அரசியல்வாதிகள்
1985 இறப்புகள்
சிறிய துணைக்கோள் ஏவுகலம்

சிறிய துணைக்கோள் ஏவுகலம் (SSLV) சிறிய செயற்கைக்கோள்களை - 500 கி.கி.க்கு குறைந்த கோள்பாதை அல்லது 300 கி.கி.யை சூரிய ஒளியின் சுற்றுப்பாதைக்கு செலுத்த இந்திய விண்வெளி ஆராய்ச்சிக் மையம் (இஸ்ரோ) மூலம் உருவாக்கப்பட்டு வரும் சிறிய வாகனம் ஆகும். டிசம்பர் 21, 2018 அன்று, துும்பாவில் உள்ள விக்ரம் சாராபாய் விண்வெளி மையம்தில் (VSSC) வாகன  வடிவமைப்பு திட்டம் தயாரானது. 2019 மே மாதத்திற்குள் முதலாம் ஏவல் எதிர்பார்க்கப்படுகிறது என்றார் VSSC இயக்குநர் ஸ்.சோமநாத்.

செயல்பாட்டு கட்டத்தில் நுழைந்தவுடன், வாகன உற்பத்தியும், வெளியீட்டு நடவடிக்கையும் ஆன்ட்ரிக்ஸ் கார்ப்பரேஷனுடன் இந்திய நிறுவனங்களின் கூட்டமைபோடு செய்யப்படும் என்று எதிர்பார்க்கப்படுகிறது.

வாகன விளக்கம் 
இந்த வாகனம் பி.எஸ்.எல்.வியோடு ஒப்பிடும்போது சிறிய செயற்கைகோள்களை வணிக நோக்கத்துடன் வெகுகுறைவான விலையிலும், அதிக ஏவல் விகிதத்தோடும் ஏவ எண்ணி உருவாங்கப்படுகிறது.

ஒப்பிடுகையில், ஒரு PSLV வெளியீடு 600 அதிகாரிகளை உள்ளடக்கியது, SSLV ஏவுகணை நடவடிக்கைகள் சுமார் ஆறு நபர்களின் சிறிய குழுவினால் நிர்வகிக்கப்படும். SSLV இன் தயார்படுத்தல் காலம் மாதங்களுக்குப் பதிலாக ஒரு வாரத்திற்கு குறைவாக இருக்கும் என எதிர்பார்க்கப்படுகிறது.

வாகன பண்புகள்:

 உயரம்: 34.0 மீட்டர்
 விட்டம்: 2.0 மீட்டர்
 வெகுஜன: 120 டன்கள்

ஏவல்கள்

சான்றுகள்

இந்திய விண்வெளித் திட்டங்கள்
ஆரியங்குழி

ஆரியங்குழி (Aryankuzhi) இந்தியா நாட்டின் கேரளா மாநிலத்தில் அமைந்த திருவனந்தபுரம் மாவட்டத்தில் உள்ள ஒரு துணைநகரமாகும். இந்நகரம் திருவனந்தபுரம் மாநகராட்சிக்கு உட்பட்டதாகும்.

மேற்கோள்
திருவனந்தபுரம் மாவட்டத்தில் உள்ள ஊர்களும் நகரங்களும்
பி. விட்டலாச்சாரியா

பி. விட்டலாச்சாரியா (B. Vithalacharya or B. Vittalacharya) (சனவரி 1920 – 28 மே 1999)    இந்தியத் திரைப்பட இயக்குநர் மற்றும் தயாரிப்பாளர் ஆவார். இவர் கன்னடம், தெலுங்கு மற்றும் தமிழ் மொழிகளில் திரைப்படங்களை இயக்கியவர்.
விட்டல் புரடெக்சன் எனும் பெயரில், விட்டலாச்சரியா தனது சொந்த திரைப்பட நிறுவனத்தை நிறுவி, 1953ல் இராச்சிய லெட்சுமி எனும் கன்னடத் திரைப்படத்தை தயாரித்து, இயக்கினார்.

1954ல் தெலுங்கு மொழியில் கன்னியாதானம் எனும் திரைப்படத்தை இயக்கினார். பின்னர் திரைப்படங்களை இயக்க  சென்னைக்கு நிரந்தரமாக குடிபெயர்ந்தார். இவர் என். டி. இராமராவை கதாநாயகனாகக் கொண்டு 19  தெலுங்குத் திரைப்படங்களை இயக்கியுள்ளார். இவரது தெலுங்கு மற்றும் கன்னடத் திரைப்படங்கள் தமிழ் மொழியில், மொழி மாற்றம் செய்து வெளியிடப்பட்டுள்ளது.

திரைப்படங்கள்

மேற்கோள்கள்

வெளி இணைப்புகள்
 
 Complete list of films directed by B.Vittalacharya 

தெலுங்குத் திரைப்பட இயக்குநர்கள்
தமிழ்த் திரைப்பட இயக்குநர்கள்
கன்னடத் திரைப்பட இயக்குநர்கள்
தெலுங்குத் திரைப்படத் தயாரிப்பாளர்கள்
கன்னடத் திரைப்படத் தயாரிப்பாளர்கள்
1920 பிறப்புகள்
1999 இறப்புகள்
துளு மக்கள்
இந்தியத் திரைப்படத் தயாரிப்பாளர்கள்
தமிழ்த் திரைப்படத் தயாரிப்பாளர்கள்
பார்சுட்டோவைட்டு

பார்சுட்டோவைட்டு (Barstowite) என்பது Pb4[Cl6|CO3]•H2O, என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். ஒற்றைச்சரிவச்சு படிகத்திட்டத்தில் வெண்மை நிறத்துடன் ஒளிபுகும் தன்மை கொண்டதாக இக்கனிமம் காணப்படுகிறது. மோவின் அளவுகோலில் பார்சுட்டோவைட்டு கனிமத்தின் கடினத்தன்மை அளவு 3 என்று கணக்கிடப்படுகிறது. வெண்மையான கீற்றுகளும் விடாப்பிடியான வைரத்தின் பளபளப்பும் இக்கனிமத்தின் பண்புகளாகும். 

பன்னாட்டு கனிமவியல் சங்கம் பார்சுட்டோவைட்டு கனிமத்தை Bsw என்ற குறியீட்டால் அடையாளப்படுத்துகிறது.

ஐக்கிய இராச்சியத்தின் கோர்ன்வால் பகுதியிலுள்ள செயிண்ட் எண்டெல்லியன் என்ற குக்கிராமத்தில் பார்சுட்டோவைட்டு முதன்முதலில் கண்டறியப்பட்டது. 1947 முதல் 1982 வரையிலான காலப்பகுதியில் வாழ்ந்த இரிச்சர்டு டபிள்யூ பார்சுட்டோவ் என்ற கனிமச் சேகரிப்பாளர் நினைவாக இக்கனிமத்திற்கு பார்சுட்டோவைட்டு என்ற பெயர் சூட்டப்பட்டது (1947–1982), a Cornish mineral collector..

மேற்கோள்கள் 

கார்பனேட்டு கனிமங்கள்
ஆலைடு கனிமங்கள்
ஒற்றைச்சரிவச்சுக் கனிமங்கள்
ஈயக் கனிமங்கள்
குளோரைடு கனிமங்கள்
கோபெல்லைட்டு

கோபெல்லைட்டு (Kobellite) என்பது Pb22Cu4(Bi,Sb)30S69 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும்.சாம்பல் நிறத்துடன் இழைமத் தன்மை கொண்ட ஓர் உலோகக் கனிமமாக இது காணப்படுகிறது. ஆண்டிமனி, பிசுமத், ஈயம் போன்ற தனிமங்களுடன் சேர்ந்த ஒரு சல்பைடு கனிமம் என்று இது வகைப்படுத்தப்படுகிறது. ஐசோகிளாகெயிட்டு-பெர்ரியைட்டு தொடரில் கோபெல்லைட்டும் ஒரு உறுப்பினராகும். மேற்கண்ட தொடர் வரிசை அமைப்பின் தாமிரத்தளத்தில் வெள்ளியும் இரும்பும் பதிலிடப்பட்டு,  பிசுமத், ஆண்டிமனி மற்றும் ஈயம் தனிமங்களின் விகிதம் மாறுபடுகிறது. ஒற்றைச்சரிவச்சு கூர்நுனிகோபுர வடிவ படிகங்களாக இக்கனிமம் படிகமாகிறது. சுவீடனிலுள்ள இவெனா, கொலராடோவிலுள்ள அவுரே, அமெரிக்காவின் வடக்கு கரோலினாவிலுள்ள வேக் மாகாணம் போன்ற இடங்களில் உள்ள தாதுப் படிவுகளில் கோபெல்லைட்டு காணப்படுகிறது. 1803 முதல் 1882 வரையிலான காலப்பகுதியைச் சேர்ந்த செருமனியின்  உல்ப்கேங் பிரான்சு வோன் கோபெல் என்பவர் கண்டறிந்த காரணத்தால் கனிமத்திற்கு இப்பெயர் சூட்டப்பட்டது.    

பன்னாட்டு கனிமவியல் சங்கம் கோபெல்லைட்டு கனிமத்தை Kbl என்ற குறியீட்டால் அடையாளப்படுத்துகிறது.

மேற்கோள்கள் 

ஈயக் கனிமங்கள்
தாமிரம்(I) கனிமங்கள்
பிசுமத் கனிமங்கள்
ஆண்டிமனி கனிமங்கள்
சல்போவுப்புக் கனிமங்கள்
சல்பைடு கனிமங்கள்
நேர்ச்சாய்சதுரக் கனிமங்கள்
பேகம் ஹசரத் மஹல்

பேகம் ஹசரத் மஹல் (Begum Hazrat Mahal)(c. 1820 – 7 April 1879)இவரின் இயற் பெயர் முஹம்மது கானம் என்பதாகும். ஆனாலும் அவத்தின் பேகம் எனவும் அழைக்கப்பட்டார்.  ஆங்கிலேயரை எதிர்த்து வீர சுதந்திரம் வேண்டி நின்ற வீரப் பெண்களின் வரலாற்றுப் பட்டியலை வரிசைப் படுத்தும்போது நிச்சயமாக பேகம் ஹஜ்ரத் மஹலுக்கு முக்கிய இடமுண்டு.

நவாப் வஜித் அலி ஷாவின் இரண்டாவது மனைவி தான் பேகம் ஹசரத் மஹல், அவரது கணவர் வாஜித் அலி ஷா கொல்கத்தாவுக்கு நாடு கடத்தப்பட்ட பின்னர், அவத்தின் மாநில விவகாரங்களை பொறுப்பேற்றார் மற்றும் லக்னோவின் கட்டுப்பாட்டை கைப்பற்றினார். அவரது மகன் இளவரசர் பிரிஜிஸ் காதரை அவத்தின் ஆளுநர் பொறுப்பில் நியமித்து ஆட்சியை திறம்பட நடத்தினார்.

1857 ம் ஆண்டு இந்திய கலகத்தின் போது பிரித்தானிய கிழக்கு இந்திய கம்பெனிக்கு எதிராக அவர் கலகம் செய்தார். நேபாளில் புகலிடம் பெற்ற அவர் 1879 ல் இறந்தார்

பிறப்பு
இன்றைய இந்தியாவின் உத்திரபிரதேச மாநிலத்தின் ஒரு பகுதியாக இருந்த அவத்தின் பைசாபாத்தில் 1820 ஆம் ஆண்டு பிறந்தவர், ஒரு முறை மன்னனுடைய கையாட்களின் கண்களில் சிக்கினார் பேகம். பொன்னும் பொருளும் தருவதாக ஆசை காட்டி பெற்றோரை மயக்கி சம்மதிக்க வைத்து, மன்னனின் ஆசைநாயகியாக்க அவளை அழைத்துச் சென்றனர் காவலர்கள். அவரும் (மஹல்) அரசியானார்

பதவியேற்பு
1856-இல் மன்னன் வாஜித் அலிஷா பட்டத்தை இழந்தார், கல்கத்தாவில் சிறைவைக்கப்பட்டானர், தலைநகர் லக்னோவில் இருந்த பிரித்தானிய கமிஷனர் சர் ஹென்றி லாரன்ஸ் கைக்கு அதிகாரம் மாறியது. நாடே கொந்தந்தளித்தது. ஆங்காங்கே பிரிட்டிஷாரைக் கொன்று குவித்தவாறே சிப்பாய்கள் தலைநகரம் நோக்கி முன்னேறிக் கொண்டிருந்தனர். ஆங்கிலேயப் பெண்களையும் குடும்பத்தினரையும் பாதுகாப்பாக ஒரு கோட்டைக்குள் இருத்திவிட்டு சிப்பாய்களை லக்னோவின் எல்லையிலேயே முறியடிக்கப் புறப்பட்டான் ஹென்றி லாரன்ஸ். இந்திய சிப்பாய்களிடம் படுதோல்வியுற்று கோட்டைக்குள் ஒளிந்து கொண்டான் ஹென்றி லாரன்ஸ்.

வெற்றி பெற்ற சிப்பாய்களுக்கோ சரியான தலைவனில்லை, அடுத்து என்ன செய்வதென்றும் புரியவில்லை மன்னனும் கல்கத்தாவில் சிறையில்.  பட்டத்தரசிகளும் பயந்திருந்த நேரம் மன்னரின் பிள்ளைகளில் யாரையேனும் மன்னனாக அறிவிக்குமாறு மன்றாடினார்கள். நடுங்கிய அரசிகள் மறுத்தனர். 
ஆனால் அந்த பொறுப்பை துணிந்து ஏற்க ஹசரத் மஹல் முன் வந்தார். தன் 10 வயது மகனை மன்னனாக்கித் தானே காப்பாளராகப் பெறுப்பேற்றுக் கொண்டாள்.

1820 பிறப்புகள்
1879 இறப்புகள்
அருண்ராஜா காமராஜ்

அருண்ராஜா காமராஜ் (ஆங்கிலம்:Arunraja Kamaraj) என்பவர் தமிழ்த் திரைப்பட துறையில் நடிகர், பாடகர், பாடலாசிரியர், எழுத்தாளர், நகைச்சுவை நடிகர், இயக்குநர் என பன்முகம் கொண்டவர். இவர் தெறி, பென்சில், கபாலி மற்றும் ஜிகர்தண்டா முதலிய திரைப்படங்களுக்கு பாடலாசிரியராக பணியாற்றி அனைவரின் பாராட்டைப் பெற்றார். மேலும் இவர் ராஜா ராணி திரைப்படத்தின் மூலம் ஒரு நடிகனாக அறிமுகமானார். மான் கராத்தே படத்தில் நெருப்பு குமார் என்ற கதாபாத்திரத்தில் நடித்தார்.

ஆரம்ப வாழ்க்கை 
அருண்ராஜா தமிழ்நாடு மாநிலத்தின், karur மாவட்டத்தில் உள்ள குளித்தலை நகரின் அருகில் பேரூர் என்ற ஊரில் 1984 ஆம் ஆண்டு பிறந்தார். இவர் தனது பள்ளிப்படிப்பை குளித்தலை அரசு ஆண்கள் மேல்நிலைப்பள்ளியில் முடித்தார். இவர் தனது உயர் கல்வியை திருச்சி பிஷப் ஹெபேர் மேல்நிலைப்பள்ளியிலும், கல்லூரி படிப்பை திருச்சி ஜே. ஜே. பொறியியல் மற்றும் தொழில்நுட்ப கல்லூரியிலும் கற்றார்.

மேற்கோள்கள்

புற இணைப்புகள்
 

1984 பிறப்புகள்
வாழும் நபர்கள்
தமிழ்த் திரைப்படப் பாடலாசிரியர்கள்
கரூர் மாவட்ட நபர்கள்
தமிழ்த் திரைப்பட நடிகர்கள்
தமிழ்த் திரைப்பட நகைச்சுவை நடிகர்கள்
தமிழ்த் திரைப்படப் பின்னணிப் பாடகர்கள்
தமிழ்த் திரைப்படக் கதை, திரைக்கதை, வசன எழுத்தாளர்கள்
தமிழ்த் திரைப்பட இயக்குநர்கள்
தமிழ்நாட்டுத் திரைப்பட நடிகர்கள்
தமிழ்நாட்டுப் பாடகர்கள்
தினேஷ் கிருஷ்ணன்

தினேஷ் கிருஷ்ணன் ஒரு இந்திய ஒளிப்பதிவாளர் ஆவார். இவர் தமிழ்த் திரைப்படத்துறையில் பணியாற்றிவருகிறார். இவர் தான சேர்ந்த கூட்டம் மற்றும் கனா போன்ற வெற்றி படங்களில் பணியாற்றினார்.

திரைப்பட வரலாறு

மேற்கோள்கள்

வாழும் நபர்கள்
தமிழ்த் திரைப்பட ஒளிப்பதிவாளர்கள்
தமிழ்நாட்டுத் திரைப்பட ஒளிப்பதிவாளர்கள்
ரூபன் (படத்தொகுப்பாளர்)

ரூபன் என்றழைக்கப்படும் லிவிங்ஸ்டன் அந்தோனி ரூபன் (Livingston Antony Ruben, பிறப்பு: நவம்பர் 15, 1986) இந்திய படத்தொகுப்பாளர் ஆவார். இவர் தமிழ் திரைபடத்துறையில் பணியாற்றிவருகிறார்.

தொழில்
தனது பட்டப்படிப்பு லயோலா கல்லூரி சென்னையில் முடித்தபின் இயக்குநர் கௌதம் மேனன் அவர்களின் உதவியாளராக சேர்ந்தார். பிரபல படத்தொகுப்பாளர் அந்தோணியுடன்  துணை படத்தொகுப்பாளராக இணைந்தார். ரூபென் அவர்கள் அந்தோணியின் மேற்பார்வையில் வேட்டையாடு விளையாடு, விண்ணைத்தாண்டி வருவாயா முதலிய திரைப்படங்களில் பணியாற்றினார். திரைப்படங்களின்  முன்னோட்டக்காட்சிகள் தயாரிக்கும் போது தோரணை (2009), அவன் இவன் (2011) மற்றும் வெடி (2011) ஆகியவற்றில் பணிபுரியும் போது ​​ருபென் ஒரு திரைபடத் தொகுப்பாளராக  பணியாற்றும் வாய்ப்பை பெற்றார்.

கண்டேன் 2011ம் ஆண்டு வெளியான தமிழ்த் திரைப்படமான இப்படத்தில் தன் முழு பங்களிப்பை வெளிப்படுத்தினார். எல்ரெட் குமாரின் முப்பொழுதும் உன் கற்பனைகள் (2012) படத்தில் முக்கியமாக ஒருமுறை என்ற பாடலை  சிறப்பாக  ஒளிப்பதிவு செய்தார். இவரின்  ஒளிப்பதிவு பணியின் சிறப்பான நேர்மறை விமர்சனம் ராஜா ராணி (2013) திரைப்படத்திற்கு கிடைத்தது. ஒளிப்பதிவாளர் அந்தோணியின் பெயரும் தன் பெயரும் ஒன்றாக இருப்பதால் தவறுகளை தவிர்க்க தனது பெயரை ரூபென் என வைத்துக்கொண்டார்.

திரைப்பட வரலாறு 
தொகுப்பாளராக பணி புரிந்த படங்கள்

மேற்கோள்கள்

வாழும் நபர்கள்
1986 பிறப்புகள்
தஞ்சாவூர் மாவட்ட நபர்கள்
தமிழ்த் திரைப்படத் தொகுப்பாளர்கள்
ரமா

ரமா இந்திய திரைப்பட நடிகை ஆவார். இவர் தமிழ்த் திரைப்படத்துறையில் பணியாற்றுகிறார்.

தொழில்
ரமா தமிழ்நாடு அணியின் விளையாட்டு வீராங்கனையாக இயக்குநர் பாரதிராஜாவின் என் உயிர்த் தோழன் (1990) படத்தில் நடித்துள்ளார். தொடர் தோல்வியின் காரணமாக திரைப்படத்துறையில் இருந்து விலகியிருந்தார்.

பின் 2010 ஆம் ஆண்டு தன் இரண்டாம் அத்தியாயத்தை அவள் பெயர் தமிழரசி திரைப்படத்தின் மூலம் தொடங்கினார். மெட்ராஸ் (2014) திரைப்படத்தில் நடிகர் கார்த்திக்கின் அம்மா கதாபாத்திரத்தில் நடித்தார். இயக்குநர் ஏ. ஆர். முருகதாஸ் இயக்கிய  கத்தி (2014) திரைப்படத்தில் நடிகர் விஜயின் அம்மா கதாபாத்திரத்தில் நடித்துள்ளார். புறம்போக்கு என்கிற பொதுவுடமை என்ற 2015 ஆம் ஆண்டு வெளிவந்த ஒரு அரசியல் சார்ந்த தமிழ்த் திரைப்படத்தில் நடித்துள்ளார்.

மேற்கோள்கள்

வாழும் நபர்கள்
தமிழ்த் திரைப்பட நடிகைகள்
தமிழ்நாட்டு நடிகைகள்
20 ஆம் நூற்றாண்டின் இந்திய நடிகைகள்
புதூர்க் குடைவரை

புதூர் குடைவரை என்பது தமிழ்நாட்டின், வேலூர் மாவட்டம், காட்பாடிக்கு அருகில் ”66 புத்தூர்” என்ற சிற்றூரில்  ”அசரிர் மலை” என்ற குன்றின் அடிவாரத்தில் உள்ள ஒரு குடைவரையாகும். இக்குடைவரையானது ஒரு சிறிய பாறை ஒன்றைக் குடைந்து அமைக்கப்பட்டுள்ளது. இதனைப் போன்ற அமைப்பானது தமிழகத்தில் வேறெங்கும் காண இயலாதது. குடைவரைக்கான பாறை ஒற்றைக் கற்கோவில் அமைப்பது போன்று மேலிருந்து கீழாகச் செதுக்கப் பெற்றுள்ளது. ஆனால், ஏனைய ஒற்றைக் கற்கோவில்களில் உள்ள கருவறைக்கு மேலான விமான அமைப்பின்றி மேற்பகுதி முழுதும் சமமாக்கப்பட்டு அதனுட்பகுதி பெரும் தொட்டியைக் குடைவது போன்றே சதுரமாகக் குடையப் பெற்றுள்ளது. கருவறையின் பக்கங்கள் சுவரைப் போல செதுக்கத் தொடங்கப் பெற்றுள்ளது. குடைவரையின் உள்ளே செல்வதற்காக அதன் முன்பகுதி ஏறத்தாழ இரண்டடி விட்டத்தில் குடையப்பட்டுள்ளது. கருவறையின் உள்ளே ஆண்,பெண் உருவங்கள் இரண்டு மணிமுடிகளுடன் செதுக்கப் பெற்றுள்ளன. பல்லவர் கோவில்களில் பெரிதும் உள்ள சிவன், உமையுடன் கந்தன் இணைந்துள்ள சோமாஸ்கந்த வடிவத்தின் தொடக்க வடிவாக இதனை ஊகிக்கலாம்.

தற்காலத்தில் இக்குடைவரையின் உள்ளே ஒரு அம்மன் சிலை வைக்கப்பெற்று வழிபாடுகள் நடத்தப் பெறுகின்றன. கல்வெட்டுகள் ஏதும் காணப்பெறவில்லை.  பல்லவர், பாண்டியர் கலைப்பாணி போன்றில்லாமல் இது புதிய வடிவில் இருப்பதாலும், பல்லவர் மற்றும் சோழர்களின் சிற்றரசாக இருந்த பாண மன்னர்களின் ஆட்சிக்குட்பட்ட பகுதியில் பாணர்களின் தலைநகராக விளங்கிய திருவல்லம்’ மற்றும் அரிஞ்சய சோழன் பள்ளிப்படையுள்ள மேல்பாடிக்கும் அருகில் இருப்பதாலும் இது பாணர்களின் முயற்சியாக இருக்கலாம்.

உசாத்துணை 
 சு. இராசவேலு, அ. கி. சேஷாத்ரி - தமிழ்நாட்டுக் குடைவரைக் கோயில்கள் - பக்கம் 92,93
 ரா. பி. சேதுப்பிள்ளை - தமிழகம் ஊரும் பேரும் -  பழனியப்பா பிரதர்ஸ் - பக்கம் -96

வேலூர் மாவட்ட சுற்றுலாத் தலங்கள்
தமிழகத்துக் குடைவரைகள்
பிரியதர்சினி

பிரியதர்சினி என்பவர் இந்திய திரைப்பட நடிகையாவார். இவர் தமிழகத் திரைப்படத்துறைமில் குழந்தை நட்சத்திரமாக அறிமுகமானார். பின்பு நாயகியாகவும், நாடகங்களிலும் நடித்துள்ளார்.

மானட மயிலாட நிகழ்ச்சியில் பங்கேற்று விருது வாங்கினார். பாய்ஸ் வெசஸ் கேல்ஸ் நடன நிகழ்ச்சியில் பங்கேற்று சிறந்த நடன மங்கை யாக பட்டம் பெற்றார்.

திரைப்படத் துறை

மேற்கோள்கள் 

வாழும் நபர்கள்
தமிழ் நடிகைகள்
தமிழ்த் திரைப்பட நடிகைகள்
மலையாளத் திரைப்பட நடிகைகள்
20 ஆம் நூற்றாண்டின் இந்திய நடிகைகள்
இந்திய குழந்தை நட்சத்திரங்கள்
தமிழ்த்திரைப்பட குழந்தை நட்சத்திரங்கள்
மலையாள திரைப்பட குழந்தை நட்சத்திரங்கள்
இந்திய சின்னத்திரை நடிகைகள்
தமிழ் சின்னத்திரை நடிகைகள்
முனீஷ்காந்த் ராமதாஸ்

முனீஷ்காந்த் ராமதாஸ் (Munishkanth) ஒரு இந்திய நடிகர் ஆவார். இவர் தமிழ் திரைப்படத்துறையில் பணியாற்றிவருகிறார். முண்டாசுப்பட்டி, 10 எண்றதுக்குள்ள மற்றும் பல திரைப்படங்களில் நடித்துள்ளார்.

தொழில்
இவர் 2002 ஆம் ஆண்டு சென்னைக்கு வந்தார். தமிழ் திரைப்படத்துறையில் நடிகராகவேண்டும் என்ற கனவோடு வந்தார். ஆனால் சிறு சிறு வேடங்களே கிடைத்தது. பின் இரண்டாண்டுகள் தங்கத்தட்டான் வேலைக்கு மலேசியா நாட்டிற்கு சென்றார், சென்னை திரும்பியதும் குறும்படம் நடிப்பதில் கவனம் செலுத்தினார். வடபழனி முருகன் கோவிலில் பல நாட்கள் தனது வாழ்நாளைக்கழித்தார். கலைஞர் தொலைக்காட்சியில் நடைபெற்ற நாளைய இயக்குநர் என்ற குறும்படம் திரையிடும் நிகழ்ச்சில் பங்குபெற்றார். தனது நண்பரான காளி வெங்கட் மூலம்   ராமின் வெற்றிப்படைப்பான முண்டாசுப்பட்டி குறும்படத்தின் முனீஷ்காந்த் கதாபாத்திரத்திற்கு பின்னணிக்குரல் கொடுத்தார்.

மேலும் அவர் தமிழ் திரைப்படத்துறையில் சிறு சிறு கதாபாத்திரங்களில் நடிக்கலானார். இயக்குநர் மணிரத்தினம் இயக்கிய கடல் (2013), சி. வி. குமார் அவர்களின் சூது கவ்வும் (2013), மற்றும் பீட்சா II: வில்லா (2013) முதலிய படங்களில் நடித்தார். 2014 ஆம் ஆண்டு தனது நண்பரான காளி வெங்கட் மூலம் ராமின் வெற்றிப்படைப்பான முண்டாசுப்பட்டி குறும்படத்தின் முனீஷ்காந்த் கதாபாத்திரத்திற்கு பின்னணிக்குரல் கொடுத்தார். இதன் பிறகே இவர் முனீஷ்காந்த் ராமதாஸ் என அழைக்கப்பட்டார்.

மேற்கோள்கள்

தமிழ்த் திரைப்பட நடிகர்கள்
வாழும் நபர்கள்
1978 பிறப்புகள்
அக்டாசைட்டு

அக்டாக்சைட்டு (Aktashite) என்பது Cu6Hg3As4S12 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். ஆர்சனிக் சல்போவுப்புக் கனிமம் என்று இக்கனிமம் வகைப்படுத்தப்படுகிறது. தாமிரம் பாதரசம் ஆகியத் தனிமங்கள் அக்டாக்சைட்டு கனிமத்தின் பகுதிக்கூறுகளாக உள்ளன. சல்போவுப்புகளில் இக்கனிமம் மட்டுமே அத்தியாவசியமான தாமிரம் மற்றும் பாதரசத்தைப் பெற்றுள்ள கனிமமாக இதுவரை அறியப்பட்டுள்ளது. நீர்வெப்பச் சுழற்சி காரணமாக இக்கனிமம் தோன்றுகிறது. அனைத்துலக கனிமவியல் கூட்டமைப்பின் புதிய கனிமங்கள் பெயரிடல் மற்றும் வகைப்படுத்தல் ஆணையத்தின் ஒப்புதல் இல்லாமலேயே அக்டாக்சைட்டு கனிமம்  வெளியிடப்பட்டது, ஆனால் ஒரு பயனுள்ள கனிம இனம் என்று இதே அமைப்பின் சல்போவுப்புத் துணைக் குழு 2008 ஆம் ஆண்டு அங்கீகரித்துள்ளது.       

பன்னாட்டு கனிமவியல் சங்கம் அக்டாசைட்டு கனிமத்தை Ats என்ற குறியீட்டால் அடையாளப்படுத்துகிறது.

மேற்கோள்கள் 

ஆர்சனிக் கனிமங்கள்
பாதரசக் கனிமங்கள்
செப்புக் கனிமங்கள்
சல்போவுப்புக் கனிமங்கள்
முக்கோணவமைப்புக் கனிமங்கள்
சல்பைடு கனிமங்கள்
டைரோலைட்டு

டைரோலைட்டு (Tyrolite) என்பது CaCu5(AsO4)2CO3(OH)4•6H2O  என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். நீரேறிய கால்சியம் தாமிரம் ஆர்சனேட்டு கார்பனேட்டு கனிமமாக இது வகைப்படுத்தப்படுகிறது. நீலமும் பசுமையும் கலந்து கண்ணாடி போன்ற செஞ்சாய்சதுர ஆரப்படிகங்களாகவும் திராட்சைக் கொத்துகளொத்த தொகுப்பாகவும் இது படிகமாகிறது.  மோவின் அளவுகோல் அளவுகோலில் டைரோலைட்டின் கடினத்தன்மை மதிப்பு 1.5 முதல் 2 என கணக்கிடப்படுகிறது. மேலும் இதன் ஒப்படர்த்தி 3.1 முதல் 3.2 எனவும் அலவிடப்பட்டுள்ளது. ஒளிகசியும் தன்மை கொண்டு ஒளிவிலகல் எண் அட்டவணையில் nα=1.694 nβ=1.726 மற்றும்  nγ=1.730  என்ற மதிப்பீடுகளையும் இது பெற்றுள்ளது.

பன்னாட்டு கனிமவியல் சங்கம் டைரோலைட்டு  கனிமத்தை Tyl என்ற குறியீட்டால் அடையாளப்படுத்துகிறது.
 
தாமிரம் மற்றும் ஆர்சனிக் கனிமங்களின் காலநிலையாக்கத்தால் டைரோலைட்டு ஓர் இரண்டாம் நிலை கனிமமாக தோன்றுகிறது. 1845 ஆம் ஆண்டு ஆத்திரியாவின் டைரோல் மாகாணத்தில் சிகுவாசு நகரத்தில் முதன்முதலாக இது கண்டறியப்பட்டது.

மேற்கோள்கள் 

Webmineral
Mindat with location data

கால்சியம் கனிமங்கள்
செப்புக் கனிமங்கள்
ஆர்சனேட்டு கனிமங்கள்
ஒற்றைச்சரிவச்சுக் கனிமங்கள்
கார்பனேட்டு கனிமங்கள்
நடாலி டோர்மர்

நடாலி டோர்மர் (பிறப்பு 11 பிப்ரவரி 1982)    என்பவர் 
பிரித்தானிய நடிகையாவார்.

திரைத்துறை
இவர் ஹச்பிஓ தொலைக்காட்சியில் வெளியான கேம் ஆஃப் திரோன்ஸ் நாடகத்தில் நடித்துள்ளார்.

திரைப்படம்

ஆதாரங்கள்

வெளி இணைப்புகள்

 

1982 பிறப்புகள்
21ம் நூற்றாண்டு ஆங்கில நடிகைகள்
ஆங்கில நாத்திகவாதிகள்
ஆங்கில திரைப்பட நடிகைகள்
ஆங்கில மேடை நடிகைகள்
ஆங்கிலேயத் தொலைக்காட்சி நடிகைகள்
வாழும் நபர்கள்
மாளவிகா மோகனன்

மாளவிகா மோகனன் (Malavika Mohanan, பிறப்பு: 04 ஆகத்து 1992) ஓர் இந்திய திரைப்பட நடிகையாவார். இவர் இந்தி, கன்னடம், மலையாளம் மற்றும் தமிழ்த் திரைப்படங்களில் நடித்துள்ளார். தற்போது ரசினிகாந்த் நடித்த பேட்ட திரைப்படத்தின் மூலம் தமிழில் அறிமுகமான இவர், அடுத்தாக விஜய் நடிக்கும் மாஸ்டர் திரைபடத்தில் கதாநாயகியாக நடிக்கிறார்.

இளமைக் காலம் 
இவர் ஆகத்து 07, 1992 அன்று மும்பையில் பிறந்தார். இவரது தந்தை கே. யு. மோகனன், பாலிவுட் திரைப்பட ஒளிப்பதிவாளர் ஆவார். இவர் மும்பையில் பிறந்தாலும், தற்போது கேரள மாநிலம், பையனூரில் வசிக்கிறார்.

நடித்த திரைப்படங்கள்

மேற்கோள்கள் 

வாழும் நபர்கள்
1992 பிறப்புகள்
கேரள நபர்கள்
இந்தித் திரைப்பட நடிகைகள்
தமிழ்த் திரைப்பட நடிகைகள்
கன்னடத் திரைப்பட நடிகைகள்
மலையாளத் திரைப்பட நடிகைகள்
வேல்சின் இளவரசர் லூயி

வேல்சின் இளவரசர் லூயி (Louis Arthur Charles; பிறப்பு: 23 ஏப்ரல் 2018) இங்கிலாந்து அரச குடும்ப உறுப்பினர் ஆவார். இவர் இளவரசர் வில்லியம், வேல்சு இளவரசர் மற்றும் கேத்தரின், வேல்சு இளவரசி அவர்களின் மூன்றாவது குழந்தையாவார் மற்றும் இரண்டாவது மகனாவார். அரியணைக்கான வரிசைப்பட்டியலில் இவர் நான்காம் இடத்தில் உள்ளார்.

மேற்கோள்கள்

வாழும் நபர்கள்
2018 பிறப்புகள்
பிரித்தானிய அரச குடும்பத்தினர்
கலைஞர் தொலைக்காட்சி நிகழ்ச்சிகளின் பட்டியல்

தற்பொழுது 2023ஆம் ஆண்டு கலைஞர் தொலைக்காட்சியில் ஒளிபரப்பாக்கும் நிகழ்ச்சியின் பட்டியல

ஒளிப்பரப்பும் மெகாத்தொடர்

நிகழ்ச்சிகள்

 கண்ணாடி
 கற்றது கை அளவு
 விடியல் வா
 சுட சுட
 புதுப்பாடல்
 நெஞ்சே ஏழு
 நாளைய இயக்குநர் 6
 இங்கே என்ன சொல்லுது
 பேச்சு திருவிழா
 ரெட் கார்பெட்
 சூப்பர் பேமிலி
 படவரிசை 10

முன்னர் ஒளிபரப்பானவை

நகைசுச்சுவை தொடர்கள்

 மடிப்பாக்கம் மாதவன்
 நான் அவள் இல்லை
 சிரி சிரி கிரேசி
 சூப்பர் சுந்தரி
 வந்தானா தந்தானா

வரலாற்றுத் தொடர்கள்

 ராமானுஜர்
 ரோமாபுரி பாண்டியன்
 தென்பாண்டி சிங்கம்

காவல்த் தொடர்கள்

 ரேகா ஐபிஎஸ்
 விசாரணை

தொடர்கள்

 அபிராமி
 அக்கா தங்கை
 அமுதா ஒரு ஆச்சர்யகுறி
 ஆனந்தம் விளையாடும் வீடு
 அப்பா
 அப்பனும் ஆத்தாளும்
 ஆசை நிலவு
 அவள் ஒரு மின்சாரம்
 அழகான நாட்கள்
டூம் டூம் டூம்
 பாரதி
 பவானி
 தீபங்கள்
 தாயம்
 கோகுலத்தில் சீதை
 கல்யாண பரிசு
 கல்யாணி
 கண்ணம்மா
 குறிஞ்சி மலர்
 லட்சியம்
 மகாலட்சுமி
 மகராசி
 மஞ்சள் மகிமை
 மோகினி
 முள்ளும் மலரும்
 முதல் மரியாதை
 மைதிலி
 நாணல்
 நம்ம குடும்பம்
 நிலா
 பார்த்த ஞாபகம் இல்லையோ
 பொக்கிஷம்
 சந்தோஷம்
 சதி லீலாவதி
 சீதா
 செண்பகம்
 சூரியபுத்திரி
 தங்கமான புருஷன்
 தவம்
 தெக்கத்தி பொண்ணு
 தேன்மொழியால்
 திருமகள்
 திருமாங்கல்யம்
 துளசி
 உறவுக்கு கை கொடுப்போம்
 உயிரின் நிறம் ஊதா
 வாடகை வீடு
 வைராக்கியம்
 வைரநெஞ்சம்
 வலையோசை
 விளக்கு வச்ச நேரத்துலே

நிகழ்ச்சிகள்

 ஆட்டம் பாட்டம் 
 அழகே அழகு
 சின்னத்திரை சினிமா
 தில் தில் மனதில்
 இசை மேடை
 கானா குயில் பாட்டு
 கலை கோவில்
 கலியுகம்
 மானாட மயிலாட 1-10
 நான் பாடும் பாடல்
 நலம் பெற
 நாளைய இயக்குநர்
 நல்ல பேசுங்க நல்லதை பேசுங்க
 ஓடி விளையாடு பாப்பா
 பாட்டு 10
 படவரிசை 10
 பாச பறவைகள்
 சிநேகிதியே
 வண்ணத்திரை
 வசூல் ராணி
 விடியலே வா
 ஓடி விளையாடு பாப்பா 4

வெளி இணைப்புகள் 
 உத்தியோகபூர்வ வலைத்தளம்
 கலைஞர் தொலைக்காட்சி You Tube

 
தமிழ் தொலைக்காட்சி நிகழ்ச்சிகளின் பட்டியல்
இம்சை அரசன் 24ம் புலிகேசி

இம்சை அரசன் 24ம் புலிகேசி (Imsai Arasan 24th Pulikecei) என்பது சிம்புதேவன் எழுதி இயக்கும் ஒரு தமிழ் வரலாற்று-நகைச்சுவைத் திரைப்படம் ஆகும். இம்சை அரசன் 23ம் புலிகேசி (2006) திரைப்படத்தின் தொடர்ச்சியே இது. முன்னணி கதாப்பாத்திரத்தில் நடிகர்  வடிவேலு மற்றும் நடிகை பார்வதி ஓமனக்குட்டன் ஆகியோர் நடித்துள்ளனர். எஸ். ஷங்கரின் தயாரிப்பு நிறுவனமான எஸ் பிக்சர்ஸ் மற்றும் லைகா புரொடக்சன்ஸ் ஆகியவை இந்த திரைப்படத்தை தயாரிக்கின்றன.இந்த திரைப்படத்தின் முதல் தோற்றம் 23 ஆகஸ்ட் 2017 அன்று வெளியிடப்பட்டது.

நடிகர்கள் மற்றும் நடிகைகள்
 வைகை புயல் வடிவேலு
 பார்வதி ஓமனக்குட்டன்
 மனோபாலா
 இளவரசு

தயாரிப்பு
இப்படத்தை தயாரிப்பாளர் ஷங்கரின் எஸ் பிக்சர்ஸ் மற்றும் லைகா புரொடக்சன்ஸ் ஆகியவை தயாரிக்கின்றன. இசையமைப்பாளர் முகமது ஜிப்ரான் இப்படத்திற்கு இசையமைக்கின்றார்.தேசிய விருது பெற்ற படத்தொகுப்பாளர் விவேக் ஹர்ஷன் மற்றும் ஒளிப்பதிவாளர் சரவணன் ஆகியோர் இப்படக்குழுவில் உள்ளனர். வடிவேலுவை நாயகனாக இயக்குநர் ஷங்கர், தனது தயாரிப்பில் வெளிவந்த படமான இம்சை அரசன் 23 ஆம் புலிகேசியில் அறிமுகப்படுத்தினார். சிம்பு தேவன் இயக்கிய இந்த அரசியல் நையாண்டிப் படமான இம்சை அரசன் 23 ஆம் புலிகேசி, வெற்றி பெற்றது.

கடந்த ஆண்டு, இயக்குநர் ஷங்கர், வடிவேலுவை வைத்து இம்சை அரசன் 24ம் புலிகேசி எனும் படத்தை தயாரிக்க இருப்பதாக அறிவித்தார். எனினும் வடிவேலுவிற்கும் படக்குழுவிற்கும் தொடர்ச்சியாக சண்டை நிலவியது. இப்பிரச்சனையைத் தீர்க்க தமிழ்நாடு திரைப்படத் தயாரிப்பாளர் சங்கத்தை நாடினார் ஷங்கர். தயாரிப்பாளர் சங்கம் இப்பிரச்சனையால் வடிவேலுவை வைத்து படம் எடுக்கத் தடை விதித்தது.

மேற்கோள்கள்

நகைச்சுவைத் தமிழ்த் திரைப்படங்கள்
வெளிவராத தமிழ்த் திரைப்படங்கள்
வரலாற்றுத் தமிழ்த் திரைப்படங்கள்
இசபெல்லா அகிரிஸ்

இசபெல்லா அகிரிஸ்  (பிறப்பு பிப்ரவரி 21, 2001) ஒரு அமெரிக்க நடிகை ஆவார். பெட்டெர் ஆப் டெட் என்ற அமெரிக்க தொலைக்காட்சி தொடரின்  ரோஸ் என்ற கதாபாத்திரத்தில் நடித்தவராவார்.

ஆரம்ப வாழ்க்கை 
இசபெல்லா அமெரிக்காவின் ஜோர்ஜியா மாநிலத்தில் அட்லாண்டா பகுதியில் 2001 ஆம் ஆண்டு பிப்ரவரி மாதம் 21 ஆம் நாள் பிறந்தார். சிறுவயது முதலே நடிக்கலானார்.  இவர் ஒரு அமெரிக்க திரைப்பட மற்றும் நாடக்கத்தொடர்  நடிகை ஆவார். பெட்டெர் ஆப் டெட் என்ற அமெரிக்க தொலைக்காட்சி தொடரின்  ரோஸ் கிரிப்ஸ் என்ற கதாபாத்திரத்தில் நடித்தவராவார்.

மேற்கோள்கள்

வாழும் நபர்கள்
2001 பிறப்புகள்
அமெரிக்க நடிகைகள்
அமெரிக்க தொலைக்காட்சி நடிகைகள்
21 ஆம் நூற்றாண்டு ஐக்கிய அமெரிக்க நடிகைகள்
சிங்காநல்லூர் நகராட்சி

தமிழ்நாட்டில் கோவை மாநகராட்சி பகுதியில் அமைந்துள்ள ஓர் நகராட்சி ஆகும்.இது கோயம்புத்தூர் மாநகராட்சி யுடன் உள்ள பகுதியாகும்

மக்கள் தொகை 
இந்திய மக்கள் தொகை 2011 கணக்கெடுப்பு படி சிங்காநல்லூர் நகராட்சிக்கு உட்பட்ட பகுதியில் மொத்தம் 3,24,107 பேர் வசிக்கின்றனர். இவற்றுள் 51% பெண்களும் 49% ஆண்களுகம் வசிக்கின்றனர்.

போக்குவரத்து 
கோவை பெருநகர மாநகராட்சியின் கிழக்கு பகுதியில் அமைந்துள்ள ஓர் நகராட்சி சிங்காநல்லூர் ஆகும். இங்குள்ள நான்குரோடு சந்திப்பு மிகவும் முக்கியமான சாலைகளை இணைப்பதால் மிக மிக போக்குவரத்து நெரிசல் அதிகம். மேலும் புறநகர் பேருந்து நிலையமும் இங்குதான் அமைந்துள்ளது.கோயம்புத்தூர் மாநகராட்சியில் அமைந்துள்ள பத்து பேருந்து நிலையங்களுள் இது முக்கிய பேருந்து நிலையம் ஆகும்.சமீபத்தில் போக்குவரத்து நெரிசலை தீர்க்க இரட்டை வழி பாதை கொண்ட மேம்பாலம் அமைக்கப்படும் என முதலமைச்சர் எடப்பாடி திரு.பழனிச்சாமி அறிவித்தார்.அதன்படி மேம்பால தூண் அமைக்கும் பணிக்கு மண் பரிசோதனை செய்யப்பட்டு பணிகள் விரைவாக நடந்து வருகிறது.மேலும் ராமநாதபுரம் முதல் அரசு மருத்துவமனை வரை மேம்பாலம் பணிகள் மிகவும் விரைவாக நடந்து வருகிறது குறிப்பிடத்தக்கது

உழவர் சந்தை 
சிங்காநல்லூர் நகராட்சியில் உழவர் சந்தை திட்டத்தை முன்னாள் முதலமைச்சர் திரு. கருணாநிதி அவர்களின் ஆட்சியில் தொடங்கப்பட்டது. மாநகரின் அருகிலுள்ள கிராமங்களில் விளையும் காய்கறி, பழங்கள். ஆகியவைகளை விற்பனை செய்ய இத்திட்டம் கொண்டுவரப்பட்டது.பிறகு இதனை அரசின் வேளாண்மை துறையுடன் முதலமைச்சர் செல்வி ஜெயலலிதா அவர்கள் இணைத்தார். இதனால் விவசாயிகள் வாழ்வில் ஒரு மாபெரும் புரட்சியை செல்வி ஜெயலலிதா கொண்டுவந்தார்.

கோயம்புத்தூர் மாவட்ட நகராட்சிகள்
நயன்தாரா சக்ரவர்த்தி

நயன்தாரா சக்ரவர்த்தி  (பிறப்பு 20 ஏப்ரல் 2002), பேபி  நயன்தாரா எனவும் அழைக்கப்படுகிறார். இவர்  இந்தியத் திரைப்படத்துறையில் ஒரு நடிகையாக இருக்கிறார். இவர் தென்னிந்தியாவின் திரைப்பட துறையின் தமிழ், மலையாளம் மற்றும் தெலுங்கு திரைப்படங்களில் குழந்தை நட்சத்திரமாக நடித்துவருகிறார். பேபி நயன்தாரா 2005 ஆம் ஆண்டில் வெளிவந்த கிளுக்கம் கிளுகிளுக்கம் என்ற மலையாள படத்தில் தனது நடிப்புத்திறமையால் 2006 ஆம் ஆண்டில் சிறந்த குழந்தை நட்சத்திரத்திற்கான சத்தியம் நினைவு விருது பெற வெற்றிபெற்றார்.

ஆரம்ப வாழ்க்கை
நயன்தாரா சக்ரவர்த்தி 2002 ஆம்  ஆண்டு ஏப்ரல் மாதம் 20 ஆம் நாள் கேரளா மாநிலத்தின் திருவனந்தபுரம் மாவட்டத்தில் பிறந்தார். மணிநாத் சக்ரவர்த்தி மற்றும் பிந்து மணிநாத் இவரின் பெற்றோர்கள் ஆவர்.  இவருக்கு அய்யன் சக்ரவர்த்தி என்ற இளைய சகோதரன் உள்ளார். இவர்களின் பிரவீகம் கேரளா மாநிலத்தின் கொல்லம் மாவட்டம் ஆகும். இவர் தனது மூன்று வயதிலேயே நடிக்க ஆரம்பித்துள்ளார். இவர் திருவனந்தபுரத்தில் உள்ள கிறிஸ்து நகர் பள்ளியில் இரண்டாவது வகுப்பு வரையில் பயின்றார். பின் இவர் கொச்சிக்கு இடம்பெயர்ந்தனர். அங்கு திருப்புனித்துறையில் உள்ள தி சாய்ஸ் பள்ளியில் பயின்றார். இவர் கிளுக்கம் கிளுகிளுக்கம், சுவர்ணம், லௌடு ஸ்பீக்கர், திருவனந்தபுரம் லாட்ஜ், மறுபடி முதலிய திரைப்படங்களில் நடித்துள்ளார். மேலும் இவர் தி சென்னை சில்க்ஸ், ஆர்.எம்.கே.வி சில்க்ஸ் மற்றும் சில்வர் ஸ்டார்ம் பாரக்ஸ் முதலிய வணிக விளம்பரத்தில் நடித்துள்ளார்.

மேற்கோள்கள்

வாழும் நபர்கள்
2002 பிறப்புகள்
கேரள நடிகைகள்
குழந்தை நட்சத்திரங்கள்
தி சென்னை சில்க்ஸ்

தி சென்னை சில்க்ஸ் (The Chennai Silks) இந்தியாவின், தமிழ்நாடு மாநிலத்தில் உள்ள தொடர் 
சில்லறை ஜவுளி கடைகள் ஆகும்.

வரலாறு 
இந்நிறுவனத்தை திரு.அ. குழந்தைவேல் முதலியார் 1962 ஆம் ஆண்டில் திருப்பூர் நகரில் குமரன் சில்க்ஸ் என்ற பெயரில் முதல் ஜவுளி கடையாக நிறுவினார். பின்னாளில் இது 2001 ஆம் ஆண்டு தி சென்னை சில்க்ஸ் என பெயர்மாற்றம் பெற்று வளர்ந்தது.

குழுமத்தின் கிளைகள் 
இந்த குழுமம் ஸ்ரீ குமரன் தங்க மாளிகை என்ற சில்லறை வணிக தங்க நகைக்கடைகளை கொண்டது. தி சென்னை சில்க்ஸ் குழுவின் கிளைகள் திருப்பூர், கோயம்புத்தூர் (3 கடைகள்), ஈரோடு, சென்னை, வேளச்சேரி, திருச்சி, மதுரை, கரூர், கொச்சி, திருநெல்வேலி, வேலூர், சேலம், ஓசூர், விழுப்புரம், கோவில்பட்டி, கும்பகோணம், தூத்துக்குடி, திருவள்ளூர், சித்தூர், திண்டுக்கல், தஞ்சாவூர், ஹைதராபாத் மற்றும் குரோம்பேட்டை என மாநிலமுழுவதும் உள்ளது.

மேற்கோள்கள் 

வணிக நிறுவனங்கள்
சென்னையின் பொருளாதாரம்
தமிழ்நாட்டில் நெசவுத் தொழில்
விஸ்வநாதன் ராமமூர்த்தி (திரைப்படம்)

விஸ்வநாதன் ராமமூர்த்தி (Viswanathan Ramamoorthy) 2001 ஆம் ஆண்டு ஆகத்து மாதம் 10 ஆம் தேதியன்று வெளிவந்த தமிழ் திரைப்படமாகும்.  இத்திரைப்படத்தை இயக்குநர் ராம நாராயணன் இயக்கினார். இத்திரைப்படத்தில் ராம்கி, விவேக், ரோஜா, விந்தியா மற்றும் கோவை சரளா ஆகியோர் முக்கிய பாத்திரங்களில் நடித்துள்ளனர். எஸ். ஏ. ராஜ்குமார் அவர்கள் இப்படத்திற்கு இசையமைத்தார்.இது ஆகஸ்ட் 10, 2001 இல் திரையில் வெளியிடப்பட்டது.இது விமர்சகர்களிடமிருந்து பொதுவாக சாதகமற்ற விமர்சனங்களை பெற்றது.

மேற்கோள்கள்

வெளி இணைப்புகள்
 

2001 தமிழ்த் திரைப்படங்கள்
இந்தியத் தமிழ்த் திரைப்படங்கள்
விவேக் நடித்த திரைப்படங்கள்
ரோஜா நடித்த திரைப்படங்கள்
வெண்ணிற ஆடை மூர்த்தி நடித்த திரைப்படங்கள்
கோவை சரளா நடித்த திரைப்படங்கள்
குமரிமுத்து நடித்த திரைப்படங்கள்
விஜயகாந்த் நடித்துள்ள திரைப்படங்கள்
எஸ். ஏ. ராஜ்குமார் இசையமைத்த திரைப்படங்கள்
மேஸ் ரன்னர்: தி டெத் கியூர்

மேஸ் ரன்னர்: தி டெத் கியூர் (Maze Runner: The Death Cure) (தமிழ் : புதிர்க்கட்டிடத்தில் ஓடுபவர் : முடிவின் மருந்து) என்பது 2018 ல் வெளிவந்த அறிவியல் புனைவு திரைப்படம் ஆகும். 2014 இல் வெளிவந்த தி மேஸ் ரன்னர், அதைத் தொடர்ந்து 2015 இல் வெளிவந்த மேஸ் ரன்னர்: தி ஸ்கார்ச் ட்ரையல்ஸ் திரைப்படங்களுக்கு அடுத்த பாகமாக இந்தத் திரைப்படம் வெளிவந்தது. இந்தத் திரைப்பட வரிசையின் கடைசித் திரைப்படம் இதுவாகும். இதில் டிலான் ஓ'பிரையன், தோமஸ் சாங்ஸ்டர், கயா ஸ்காடெல்ரியோ மற்றும் பலர் நடித்துள்ளனர். இந்தத் திரைப்படம் 20ஆம் சென்சுரி பாக்ஸ் நிறுவனத்தால் வெளியிடப்பட்டது. 26 ஜனவரி 2018 இல் வெளிவந்த இந்தத் திரைப்படம், 288 மில்லியன் அமெரிக்க டாலர்கள் வசூலைக் குவித்தது .

கதை சுருக்கம் 
முந்தைய திரைப்படங்களில் புதிர்கட்டிடத்திலிருந்து வெளிவந்த பின்னர் தாமஸ் மற்றும் அவரது குழுவினர் ஒரு மோசமான அமைப்பினால் அடைத்து வைக்கப்பட்டாலும் ஒரு நல்ல அமைப்பின் உதவியால் அங்கிருந்து காப்பாற்றப்படுவதில் இருந்து கதை தொடர்கிறது.

அந்த மோசமான அமைப்புக்கு எதிராக போராடும் குழுவினருடன் இணைகின்றனர். நகர்ப்புறத்துக்கு வெளியே மறைந்து இருந்தாலும் ஒரு கட்டத்தில் தாமஸின் நண்பர் நெவ்ட் மோசமான தீநுண்மத்தால் கொஞ்சம் கொஞ்சமாக பாதிக்கப்படுவதை தாமஸிடம் சொல்லும்போது அவரைக் காப்பாற்றிவிடலாம் என தாமஸ் கொஞ்சம் நம்பிக்கை கொடுக்கிறார் .

மோசமான அமைப்பின் கட்டிடத்தில் உள்ள தடுப்புச்சுவரை உடைத்துத் தாக்கும்போது தாமஸின் குழுவினர் அவர்களைப் போலவே அடைத்து வைக்கப்பட்ட நிறைய பேரைக் காப்பாற்றுகின்றனர். இருந்தாலும் அவரின் நண்பர் நெவ்ட் தீநுண்மத்தால் அதிகமாகப் பாதிக்கப்பட்டதால் அவரைக் காப்பாற்ற முடியாமல் போனது .

கடைசியில் காப்பாற்றப்பட்ட எல்லோரும் நல்ல அமைப்பினரால் உருவாக்கப்பட்ட கப்பலால் கடல் கடந்து ஒரு பாதுகாப்பான அமைதியான இடத்துக்கு கொண்டு செல்லப்படுகின்றனர் .. அங்கே நெவ்ட் தாமஸிடம் அவரின் நினைவாக கொடுத்த ஒரு சிறிய பதக்கத்தில் தாமஸ் நெவ்ட் எழுதிய ஒரு சிறிய குறிப்பைக் கண்டறிகிறார். அந்தக் குறிப்பில், நிறைய துன்பங்களைக் கடந்து வந்தாலும் எல்லோரையும் காப்பாறியதற்கு நெவ்ட் அவரின் நன்றிகளை எழுதியிருந்தார். மோசமான அமைப்பின் ஆராய்ச்சிக்கூடத்தில் இருந்து எடுத்த, தீநுண்ம பாதிப்பிலிருந்து காப்பாற்றும் அருமருந்தும் இப்போது தாமஸிடம் உள்ளது. அங்கேயே அமைதியாக எல்லோரும் வாழ்வதோடு கதை முடிகிறது.

மேற்கோள்கள்

2018 திரைப்படங்கள்
ஆங்கிலத் திரைப்படங்கள்
20 ஆம் நூற்றாண்டு பாக்ஸ் திரைப்படங்கள்
அமெரிக்கத் திரைப்படங்கள்